Üldkohtu presidendi 29. augusti 2013. aasta määrus – Iran Liquefied Natural Gas vs. nõukogu
(kohtuasi T‑5/13 R)
Ajutiste meetmete kohaldamine – Ühine välis- ja julgeolekupoliitika – Iraani vastu suunatud piiravad meetmed – Rahaliste vahendite ja majandusressursside külmutamine – Kehtivate kaubanduslepingute täitmise keeld – Kohaldamise peatamise taotlus – Õigusvastasuse vastuväide, millel taotlus põhineb – Taotluse vastuvõetamatus
1.                     Ajutiste meetmete kohaldamine – Täitmise peatamine – Ajutised meetmed – Kohaldamise tingimused – Meetme ajutine iseloom (ELTL artiklid 278 ja 279; Üldkohtu kodukord, artikli 104 lõige 2) (vt punktid 24 ja 25)
2.                     Ajutiste meetmete kohaldamine – Täitmise peatamine – Vastuvõetavuse tingimused – Põhimenetluses lahendatava hagi prima facie vastuvõetavus – Põhimenetluses lahendatava hagi kokkuvõtlik hindamine ajutiste meetmete kohaldamise üle otsustava kohtuniku poolt – Põhimenetluses esitatud õigusvastasuse väite analüüsimine (ELTL artikkel 278; Üldkohtu kodukord, artikli 104 lõige 2) (vt punktid 26, 27 ja 29)
3.                     Õigusvastasuse väide – Repliigi staadiumis esitatud väide – Vastuvõetamatus (ELTL artikkel 277; Üldkohtu kodukord, artikli 48 lõige 2) (vt punkt 31)
4.                     Õigusvastasuse väide – Ulatus – Aktid, mille õigusvastasusele saab viidata – Üldakt, millel põhineb vaidlustatud otsus – Vaidlustatud otsuse ja vaidlustatud üldakti vahelise õigusliku seose tingimus – Õigusvastasuse väide, mis on esitatud sätete peale, ilma et see mõjutaks põhivaidlust ja millel puudub viimasega igasugune otsene õiguslik seos – Võimalus vaidlustada üldakt tühistamishagi esitamise teel – Ilmselge vastuvõetamatus (ELTL artiklid 263 ja 277) (vt punktid 32–36)
Ese
Nõue peatada esiteks nõukogu 15. oktoobri 2012. aasta otsuse 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, lk 58) ja nõukogu 15. oktoobri 2012. aasta rakendusmääruse (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 282, lk 16) kohaldamine, kuna hageja nimi on kantud nende isikute ja üksuste loetellu, kelle suhtes rakendatakse piiravaid meetmeid, ja teiseks, nõukogu 21. detsembri 2012. aasta määruse (EL) nr 1263/2012, millega muudetakse määrust (EL) nr 267/2012 (ELT L 356, lk 34), artikli 1 punkti 5 kohaldamine, kuna see õigusakt muudab hageja jaoks võimatuks täita oma Euroopa Liidus asuvate partneritega sõlmitud lepinguid.
Resolutsioon
1.
Jätta ajutiste meetmete kohaldamise taotlus rahuldamata.
2.
Kohtukulude kandmine otsustatakse edaspidi.